EuroBench/eurobench-wiki-sk-topics huggingface dataset:
Téma: Medicína
Hypertermia alebo prehriatie (tela) je stav zvýšenej, či vysokej teploty tela z nahromadeného tepla. Môže byť spôsobený napr. chorobou, poruchou látkovej premeny alebo poruchou termoregulácie. Typy hypertermie: vyčerpanie z tepla – prehriatie - je to akútna hypertermia následkom dehydratácie. Vznikne ak sa organizmus nestačí ochladzovať pre extrémne vonkajšie podmienky alebo pre zvýšenú produkciu tepla v organizme. Ak dôjde k zlyhaniu termoregulácie, prichádza k vzniku tepelného úpalu. tepelný úpal je hypertermia so zlyhaním termoregulácie. Býva sprevádzané zlyhávaním dôležitých orgánov a postihnutím centrálnej nervovej sústavy. Tepelný úpal rozdeľujeme na námahový (u mladých zdravých ľudí následkom extrémne zvýšenej alebo dlhodobej telesnej námahy) alebo klasický (častejší u starších a chorých ľudí, alebo ľudí vystavených vysokým vonkajším teplotám).
Téma: Futbal
Denis Alexejevič Kolodin (rus. Денис Алексеевич Колодин; * 11. január 1982, Kamišin) je ruský futbalista, ktorý hráva na pozícii obrancu. V súčasnosti je hráčom klubu FK Dinamo Moskva.
Téma: Filmy
Cigán je film slovenského režiséra Martina Šulíka. Na scenári sa podieľal Marek Leščák (úspešný dokumentárny film Slepé Lásky), hudbu napísal Vladimír Godár a producentom bol Rudolf Biermann. Dráma bola úspešná pre jej autentickosť a herecký výkon mladého titulného predstaviteľa Jana Mižigára.[chýba zdroj]
Téma: Futbal
Adauto Evandro da Silva (* 29. máj 1980, Santo André) je bývaly brazílsky futbalista, ktorý hrával v corgoňligovom klube MŠK Žilina, kde prestúpil zo Sparty Krč V MŠK Žilina hral na poste útočníka do jarnej časti 2010.
Téma: Spisovatelia
Sacha Noam Baron Cohen (* 13. október 1971, Londýn, Spojené kráľovstvo) je anglický komik a herec, známy z filmov Borat, Ali G, Bruno, Grimpsy a Diktátor (hlavná postava generál Aladeen). Fiktívne satirické postavy, ktoré stvárňoval v týchto filmoch, ťažili z toho, že často interagovali s nič netušiacimi ľuďmi, ktorí si neuvedomovali, že svojou otvorenosťou sami seba zosmiešňujú. V súvislosti s týmito interakciami The Observer napísal: „jeho kariéra je postavená na tom, že namotáva ľudí a to s kamennou tvárou.“ Podobne ako jeho idol Peter Sellers, aj Baron Cohen vo svojich postavách vystupuje maskovaný a používa rôzne prízvuky. Je známy tým, že svoje postavy uvádza do života nielen pred filmovou kamerou. V Británii bol označovaný Ali G za skutočného rappera a v roku 2010 aj Borata niektorí považovali za skutočného reportéra. Cohen tomu sám napomáhal - až do roku 2012 nedal interview sám za seba, ale vždy sa predstavil ako jedna zo svojich postáv. Pochádza z ortodoxnej židovskej rodiny, napriek tomu Židov ale aj iné skupiny a etniká, zosmiešňoval. Verejne vystupuje proti intolerancii a ignorancii a to až po kritiku internetových gigantov.
Téma: Futbal
Dejan Savićević (po srbsky: Дејан Савићевић) (* 15. september 1966, Titograd, Čierna Hora, SFR Juhoslávia), je bývalý čiernohorský futbalista, v súčasnosti prezident Čiernohorskej futbalovej asociácie.
Téma: Filmy
Ben Hur je americký film režiséra Williama Wylera z roku 1959. Je to adaptácia románu Ben Hur: Príbeh Kristov od generála Lewa Wallaceho. Titulnú úlohu v ňom stvárnil Charlton Heston, ďalšími hviezdami boli Jack Hawkins, Chaja Hararit, Stephen Boyd a Hugh Griffith. Film mal premiéru 18. novembra 1959 v New Yorku, v roku 1960 získal 11 Oscarov, viac než ktorýkoľvek film do tej doby. Tento rekord dodnes nebol prekonaný, iba dve snímky ho dokázali vyrovnať: Titanic v roku 1997 a Pán prsteňov: Návrat kráľa v roku 2003.
Téma: Politici
Raúl Castro Ruz (* 3. jún 1931, Birán) je kubánsky revolucionár a politik. Od roku 2008 do roku 2018 bol prezidentom Štátnej rady a Rady ministrov Kubánskej republiky (hlava štátu), od roku 2011 do roku 2021 bol prvým tajomníkom Ústredného výboru Komunistickej strany Kuby. Je mladším bratom Fidela Castra a držiteľom početných ďalších významných funkcií na Kube.
Téma: Vrchy
Liamuiga je v súčasnosti neaktívny stratovulkán, nachádzajúci sa v západnej časti ostrova Svätý Krištof. S výškou 1 156 m je to najvyšší vrch ostrova, ako aj celej krajiny. Predchádzajúci názov bol Misery Peak, po získaní nezávislosti ostrova bol premenovaný podľa indiánskeho názvu ostrova. Názov znamená v preklade úrodná zem. Na vrchole sa nachádza 1 km široký kráter, do roku 1959 zaliaty vodou. Vulkán je najmladší z troch vulkanických centier ostrova. Sopka nie je úplne vyhasnutá, na vrchole sú stále aktívne fumaroly a v rokoch 1998 - 2000 ostrov postihli mierne zemetrasenia, čo môže byť dôkaz o náraste sopečnej aktivity vulkánu.
Téma: Vtáky
Ornitológia (z gréckych slov ornis, ornithos – vták a Logos – veda) je zoologická veda, ktorá sa zaoberá štúdiom vtákov. Pojmom ornitológ sa označuje každý amatérsky aj profesionálny prírodovedec, ktorý sa zaoberá ornitológiou.
Téma: Vrchy
Toto je zoznam pomenovaných pohorí na Marse. Mons znamená obrovská, izolovaná hora. Montes je skupina hôr tvoriaca pásové pohorie. Tholus znamená malé štítové sopky. Tholi je niekoľko tholusov a znamená to skupinu malých hôr. Dorsa znamená kopce a samotný kopec sa nazýva dorsum.
Téma: Politici
Ali Adnan Ertekin Menderes (* 1899, Koçarlı, provincia Aydın, Osmanská ríša - † 17. september 1961, İmralı, Turecko) bol turecký politik, v roku 1946 jeden zo zakladateľov Demokratickej strany (DP) a v rokoch 1950-1960 predseda vlády Turecka. V roku 1960 bol zosadený tureckou armádou pri prevrate a následne bol v roku 1961 popravený.
Téma: Vtáky
Kalužiak sivý (lat. Tringa nebularia) druh vtáka z čeľade slukovité (Scolopacidae). Obýva mokrade tajgy aj tundry palearktídy. Cez Slovensko migruje na jar od konca marca do mája a na jeseň už od júla do konca októbra na brehoch stojatých i tečúcich vôd, bol zaznamenaný v 23,50 % mapovacích kvadrátov. Pred obdobím mapovania 1980 - 1999 bolo zaznamenané výnimočné prezimovanie na Sĺňave. Podľa Medzinárodnej únie na ochranu prírody a prírodných zdrojov kalužiak sivý patrí medzi najmenej ohrozené druhy, celková populácia je stabilná.
Téma: Medicína
Air trapping je špecifický anglický termín používaný v rádiologickej opisnej terminológii, ktorý nemá slovenský ekvivalent (dal by sa preložiť ako „uväznenie vzduchu“). Jeho podstatou je retencia vzduchu v okrajových častiach pľúcneho parenchýmu v dôsledku čiastočnej obštrukcie dýchacích ciest, ktorá má ventilový charakter. Vzduch sa teda do takto postihnutej oblasti pri nádychu dostáva, no pri výdychu sa z nej vytláča iba čiastočne. Tento jav je pri CT vyšetrení dobre viditeľný na snímkach získaných v zadržanom výdychu. Denzita postihnutých oblastí je zreteľne nižšia ako denzita okolitého pľúcneho parenchýmu. Pri vyšetrení v zadržanom nádychu (ktoré je obvyklé) sa tieto rozdiely prakticky kompletne strácajú. Air trapping je častým nálezom pri chronických ochoreniach dolných dýchacích ciest, napríklad pri cystickej fibróze.
Téma: Medicína
Prvá pomoc je súbor jednoduchých a účelných opatrení, ktoré slúžia na rýchlu medicínsku pomoc pri náhlom ohrození života alebo postihnutí zdravia, a ktoré môžu byť poskytnuté kdekoľvek a kedykoľvek aj bez špeciálnych pomôcok. Kurz prvej pomoci je dôležitou podmienkou na získanie vodičského preukazu a neposkytnutie prvej pomoci zranenému je trestné. V niektorých krajinách treba zraneného požiadať o súhlas s poskytnutím prvej pomoci, ak nie je v bezvedomí.
Téma: Filmy
Asterix a Obelix: Misia Kleopatra, v origináli Astérix & Obélix: Mission Cléopâtre, je francúzsky film z roku 2002 natočený podľa komiksu Astérix et Cléopatre, ktorého autormi sú René Goscinny a Albert Uderzo. Film bol režírovaný Alainom Chabatom.
Téma: Vrchy
Pico Basilé (v minulosti (Pico de) Santa Isabel) je názov v súčasnosti neaktívnej štítovej sopky, nachádzajúcej sa na ostrove Bioko v Guinejskom zálive, patriacom Rovníkovej Guinei. S výškou 3 007 m je to najvyšší vrch v Rovníkovej Guinei. Sopka, vlastne celý ostrov Bioko leží na zlomovom systéme, tiahnucom sa od ostrova Svätý Tomáš cez Bioko a kamerunské vulkány až po vulkanické pole Biu v Nigérii. Prevažne bazaltový vulkán je posiaty početnými satelitnými parazitickými krátermi. Je to jediná sopka na ostrove, ktorej erupcia bola zaznamenaná, aj keď je slabo zdokumentovaná. Koncom 19. storočia a začiatkom 20. boli hlásené ešte tri ďalšie erupcie na juhovýchodnom svahu.
Téma: Vtáky
Horniačka sibírska (lat. Leucosticte arctoa) je druh spevavca z čeľade pinkovité (Fringillidae). Obýva horské oblasti strednej a východnej Ázie. Podľa Medzinárodnej únie na ochranu prírody a prírodných zdrojov patrí medzi najmenej ohrozené druhy, no populácia môže lokálne kolísať.
Téma: Medicína
Ambulancia je základný typ ambulantného zdravotníckeho zariadenia. Podrobnosti definície pozri nižšie. Ambulancia, ktorá nemá podobu vozidla, sa mimo právnych predpisov označuje aj ako ordinácia, ordinačná miestnosť , hovorovo ordinačka, ambulatórium alebo (najčastejšie v súvislosti s poskytovaním prvej pomoci) ošetrovňa.
Téma: Rieky
Doubrava, miestne tiež nazývaná Doubravka, je rieka pretekajúca okresmi Žďár nad Sázavou, Havlíčkův Brod, Chrudim a Kutná Hora v Česku. Je ľavostranným prítokom Labe. Dĺžka toku rieky je 88,34 km. Plocha povodia meria 592,4 km².
Téma: Filmy
Captain America: Občianska vojna (v origináli Captain America: Civil War) je americký akčný film z roku 2016, ktorý natočili režiséri Anthony a Joe Russoovci podľa komiksov o Kapitánovi Amerika. V hlavnej úlohe Steva Rogersa, ktorý ako supervojak Kapitán Amerika velí jednej zo strán rozvráteného superhrdinského tímu Avengers, sa predstavil Chris Evans, ktorý si túto postavu zahral aj v predchádzajúcich filmoch Captain America: Prvý Avenger (2011) a Captain America: Zimný vojak (2014). Jedná sa o trinásty celovečerný film filmovej série Marvel Cinematic Universe a zároveň prvý film tretej fázy MCU.
Téma: Futbal
Dean Court je futbalový štadión nachádzajúci sa v štvrti Kings Park v Bournemouthe a je domovom futbalového klubu Bournemouth. Štadión má kapacitu 11 307 miest. V sezóne 2010 – 2011 bola postavená dočasná južná tribúna, ale nasledujúci rok bola odstránená po poklese návštevnosti. Štadión bol v júli 2011 premenovaný na Seward Stadium po dohode o pomenovacích právach so spoločnosťou Seward Motor Group a vo februári 2012 sa po vstupe spoločnosti do nútenej správy stal Goldsands Stadium. V roku 2013 bola na nezastavanej časti ihriska pridaná tribúna s 2 400 miestami na sedenie, ktorá bola neskôr pomenovaná po bývalom útočníkovi Tedovi MacDougallovi.
Téma: Futbal
Dinijar Rinatovič Biľaletdinov (tat.: Diniər Rinat ulı Bilaletdinev, Диниəр Ринат улы Билалетдинев, rus. Динияр Ринатович Билялетдинов; * 27. február 1985, Moskva) je ruský futbalista, ktorý hráva za Everton FC a od roku 2005 je členom ruskej reprezentácie, v ktorej nastúpil aj na Euro 2008.
Téma: Filmy
Čert vie prečo (česky Čert ví proč) je česko--slovenská filmová rozprávka. Architekt: Kateřina Kopicová Návrhy kostýmov: Kateřína Mírová Strih: Tonička Janková
Téma: Filmy
Annabelle je americký hororový film z roku 2014, ktorý režíroval John R. Leonetti, scenár k filmu napísal Gary Dauberman a produkovali ho Peter Safran a James Wan. Poukazuje na udalosti z filmu V zajatí démonov (2013). Film bol inšpirovaný príbehom bábky Annabelle, ktorú momentálne vlastnia Ed a Lorraine Warrenoví. Hlavných úloh vo filme sa zhostili Annabelle Wallisová, Ward Horton a Alfre Woodard. Film mal premiéru v čínskom divadle TCL v Los Angeles dňa 29. septembra 2014. Film získal vo všeobecnosti negatívne recenzie od kritikov, ale bol úspešný v rozpočte a zárobku. V roku 2017 sa film dočkal aj druhej časti s názvom Annabelle 2: Stvorenie zla, ktorá v istej miere nadväzuje na udalosti z prvej časti. Film bol uverejnený do kín 11. augusta 2017. V roku 2019 sa film dočkal aj tretej časti s názvom Annabelle 3: Návrat. Do kín bol uvedený 26. júna 2019.
Téma: Medicína
Ekzém je chronický svrbivý kožný zápal (dermatitída). Zápal je neinfekčný a môže byť alergického aj nealergického pôvodu. Alergický ekzém (kontaktný, atopický), však býva veľmi častý. Zápal postihuje predovšetkým pokožku. V akútnej fáze sa prejavuje výskytom svrbivých, začervenaných ložísk, na ktorých sa neskôr tvoria mokvajúce pľuzgieriky (pupence a pľuzgiere). Pre chronickú formu je typické zhrubnutie kože a farebné zmeny kože.
Téma: Filmy
Archa bláznů je prvý celovečerný film režiséra Ivana Balaďu. Bol natočený na motívy poviedky Antona Pavloviča Čechova Pavilón č. 6. Film bol natočený v roku 1970, ale do kín sa dostal až v roku 1990, po páde socializmu v Česko-Slovensku.
Téma: Filmy
Ako som rozpútal Druhú svetovú vojnu (V Polštine Jak rozpętałem drugą wojnę światową) je poľský hraný film z roku 1969, založený na románe Kazimierza Sławińskeho "Przygody kanoniera Dolasa" (Dobrodružstvá Dolasa delostrelca). Bol natočený v Soči, Baku, Poświętnom, Lodži a iných miestach. Pôvodne bol film čiernobiely, v roku 2000 bol digitálne sfarebnený firmou Dynacs Digital Studios.
Téma: Vtáky
Králik ohnivohlavý (iné názvy: králiček ohnivohlavý, králik ohňohlavý; lat. Regulus ignicapilla synonymum Regulus ignicapillus) je druh z čeľade králikovité. Obýva ihličnaté a zmiešané lesy západnej palearktídy. Podľa Medzinárodnej únie na ochranu prírody a prírodných zdrojov králik ohnivohlavý patrí medzi najmenej ohrozené druhy, celková populácia je stála, stavy v Európe v rokoch 1982 – 2013 boli taktiež stabilné.
Téma: Spisovatelia
Marie von Ebner-Eschenbachová (* 13. september 1830, Zdislavice – † 12. marec 1916, Viedeň, Rakúsko) bola rakúska spisovateľka. Narodila sa na zámku Zdislavice na Morave ako grófka Dubská. Vo veku 18 rokov sa vydala za svojho bratranca, neskoršie poľného maršala, baróna Moritza von Ebner-Eschenbach.
Téma: Politici
John Ellis „Jeb“ Bush, B.A. (* 11. február 1953, Midland, Texas, USA) je americký republikánsky politik, ktorý bol od 5. januára 1999 do 2. januára 2007 43. guvernérom štátu Florida. Patrí medzi prominentných členov rodiny Bushovcov, je mladším bratom bývalého prezidenta George W. Busha a druhým synom bývalého prezidenta George H. W. Busha. Pred vstupom do politiky pracoval v súkromnom sektore, najmä v oblasti bankovníctva a obchodu s nehnuteľnosťami. V polovici 80. rokov sa stal predsedom okresného výboru Republikánskej strany v Dade County na Floride. Vďaka priaznivému volebnému výsledku v tomto okrese bol v roku 1986 republikán Bob Martinez zvolený za guvernéra Floridy. Martinez vymenoval Jeba Busha za ministra obchodu.
Téma: Politici
Vojtech Lazár Tuka (* 4. júl 1880, Štiavnické Bane – † 20. august 1946, Bratislava) bol slovenský politik, predstaviteľ radikálneho pronacistického krídla Hlinkovej slovenskej ľudovej strany, jeden z organizátorov vyvražďovania slovenských Židov. Odsúdený Národným súdom na trest smrti a 20. augusta 1946 popravený.
Téma: Medicína
Anatoxín alebo toxoid je toxín bakteriálneho pôvodu (väčšinou exotoxín) zbavený tepelne alebo chemicky svojej toxickosti pri zachovaní antigenicity. Keďže podanie anatoxínu vyvoláva imunitnú odpoveď, anatoxíny sa využívajú na prípravu očkovacích látok, najčastejšie proti diftérii, botulizmu a tetanu.
Téma: Medicína
Anorgazmia je neschopnosť dosiahnuť orgazmus počas pohlavného styku. Zvyčajne má psychologický alebo emocionálny podklad, ale niekedy môže byť spôsobená organicky. Jej príčinou býva stres, úzkosť, únava, obavy, vina, depresia, strach, bolesť, intoxikácia alkoholom, vplyv liekov a chemických látok a pod.
Téma: Vtáky
Kršiak rybár (iné názvy: kršiak rybožravý, orliak riečny; lat. Pandion haliaetus) je kozmopolitný druh z čeľade kršiakovité, nevyskytuje sa len v Južnej Amerike a v Antarktíde. Podľa Medzinárodnej únie na ochranu prírody a prírodných zdrojov kršiak rybár patrí medzi najmenej ohrozené druhy, trend celkovej populácie je stúpajúci, stavy v Severnej Amerike za posledných 40 rokov štatisticky významne narástli o 1100%, veľkosť populácie narastá aj v Európe.
Téma: Vrchy
Carrauntoohil je s výškou 1 038 m n. m. najvyšší vrch na území Írska. Nachádza sa v grófstve Kerry v pohorí Macgillycuddy's Reeks. Na vrchole sa nachádza 5 metrov vysoký železný kríž.
Téma: Spisovatelia
Josef Čapek (* 23. marec 1887, Hronov – † apríl 1945, koncentračný tábor Bergen-Belsen, Nemecko) bol český maliar, spisovateľ, fotograf, grafik; brat Karla Čapka.
Téma: Rieky
Regensburg (historický slovenský názov Rezno; po česky Řezno; po latinsky: Ratisbona, pôvodne Castra Regina - pevnosť na rieke Regen) je bavorské mesto, ktoré leží na najsevernejšom ohybe rieky Dunaj. Na východ od mesta leží Bavorský les. Mesto má postavenie mesta bez okresu (Kreisfreie Stadt) a zároveň je správnym strediskom bavorského vládneho obvodu Horné Falcko a krajinského okresu Regensburg. Historické centrum mesta je od roku 2006 zapísané na Zozname svetového dedičstva UNESCO.
Téma: Filmy
Avengers: Endgame je americký superhrdinský film z roku 2019 založený na superhrdinskom tíme Avengers z komiksov Marvel Comics. Film produkovalo štúdio Marvel Studios a distribuovalo štúdio Walt Disney Studios Motion Pictures. Je priamym pokračovaním filmu Avengers: Infinity War (2018) a 22. filmom v rámci filmového vesmíru Marvel Cinematic Universe (MCU). Film režírovali Anthony a Joe Russo a scenár napísali Christopher Markus a Stephen McFeely. V hlavných úlohách sa predstavili Robert Downey Jr., Chris Evans, Mark Ruffalo, Chris Hemsworth, Scarlett Johansson, Jeremy Renner, Don Cheadle, Paul Rudd, Brie Larson, Karen Gillan, Danai Gurira, Benedict Wong, Jon Favreau, Bradley Cooper, Gwyneth Paltrow a Josh Brolin. Vo filme sa preživší členovia Avengers a ich spojenci pokúšajú zvrátiť Thanosove činy z filmu Infinity War, ktoré zničili polovicu všetkého života vo vesmíre. Film bol oznámený v októbri 2014 pod názvom Avengers: Infinity War – Part 2, ale Marvel Studios neskôr tento názov zrušil. Bratia Russo sa k projektu pridali ako režiséri v apríli 2015 a o mesiac neskôr sa k scenáru pripojili Markus a McFeely. Film je záverom doterajšieho príbehu MCU a uzatvára príbehy viacerých hlavných postáv. Dej filmu sa vracia k viacerým momentom z predchádzajúcich filmov a prináša späť hercov a prostredia z celej série. Nakrúcanie začalo v auguste 2017 v Pinewood Atlanta Studios v Fayette County v Georgii, kde sa nakrúcalo súbežne s filmom Infinity War, a skončilo v januári 2018. Ďalšie natáčanie prebiehalo v oblasti metra a centra Atlanty, v štáte New York, Škótsku a Anglicku. Oficiálny názov bol oznámený v decembri 2018. S odhadovaným rozpočtom 356–400 miliónov dolárov je tento film jedným z najdrahších filmov, aké kedy boli natočené. Film Avengers: Endgame mal premiéru v Los Angeles Convention Center 22. apríla 2019 a v Spojených štátoch bol uvedený do kín 26. apríla ako súčasť tretej fázy MCU. Film získal pozitívne recenzie od kritikov, ktorí chválili réžiu, herecké výkony,
Téma: Rieky
Pohronský Inovec je pohorie sopečného pôvodu, ktoré je súčasťou Slovenského stredohoria. Najvyšším bodom je Veľký Inovec dosahujúci výšku 901 metrov. V pohorí prevažuje andezit a ryolit. Južná časť je pokrytá listnatými lesmi s najviac zastúpenými dubmi. Južné svahy padajú strmo a okolitý terén Hronskej pahorkatiny prevyšuje až o 600 metrov. Severná časť má charakter náhornej plošiny v okolí Veľkej Lehoty, prevažujú pastviny a rozptýlené osídlenia.
Téma: Politici
Per Albin Hansson (* 28. október 1885, Malmö – 6. október 1946, Štokholm) bol švédsky sociálnodemokratický politik. Od 24. septembra 1932 až do smrti 1946 bol predsedom vlády vo Švédsku.
Téma: Futbal
Cruzeiro Esporte Clube je brazílsky futbalový klub, so sídlom v meste Belo Horizonte v Minas Gerais. Klub bol založený 2. januára 1921. Cruzeiro je najpopulárnejší tím zo štátu Minas Gerais. Napriek tomu, že jeho hlavným športom je futbal, Cruzeiro zahŕňa aj profesionálny volejbalový tím a poloprofesionálne oddiely atletiky, bochy a bowlingu. Futbalové družstvo Cruzeira vyhralo brazílsku Serie A raz, a to v roku 2003. Klub je 36-násobným víťazom majstrovstiev štátu Minas Gerais (Campeonato Mineiro). V rámci medzinárodných súťaží klub vyhral dvakrát Pohár osloboditeľov, dvakrát Supercopa Sudamericana, raz Recopa Sudamericana, Copa Oro a Supercopa Masters.
Téma: Politici
Islam Abduganijevič Karimov (uzbecky latinkou Islom Abdugʻaniyevich Karimov, cyrilikou Ислом Абдуғаниевич Каримов, rus. Ислам Абдуганиевич Каримов ), 30. januára 1938 Samarkand – oficiálne 2. septembra 2016 bol od roku 1991 prezidentom Uzbekistanu . Etnicky bol po otcovi Uzbek a po matke Tadžik . Vyrastal v detskom domove, vyštudoval inžinierstvo a ekonómiu v Taškente . Bol členom Ľudovodemokratickej strany Uzbekistanu .
Téma: Medicína
Amfetamínová psychóza je jednou zo skupiny toxických psychóz. Dochádza k nej pri predávkovaní niektorými amfetamínmi, ako napríklad pervitínom alebo MDMA. Objavujú sa pomerne pestré halucinácie alebo zmeny nálad: zelená hmla, vnímanie sveta ako jednofarebného, pocit hlbokej samoty a opustenia a podobne.
Téma: Rieky
Biely Váh je rieka na severe Slovenska, vo východnej časti Liptova, preteká územím okresov Poprad a Liptovský Mikuláš. Je to kratšia z dvoch zdrojníc rieky Váh, meria 30,3 km a je tokom III. rádu. Priemerná lesnatosť povodia je 40%.
Téma: Rieky
Drá’ (arab. وادي درعة‎ – Vádí Drá’) je rieka v južnom Maroku, na strednom toku tvoriaca hranicu s Alžírskom. S dĺžkou 1 150 km, prípadne 1 100 km je najdlhšia rieka Maroka. Plocha povodia 15 000 km².
Téma: Filmy
A Streetcar Named Desire je americká dráma z roku 1951 s Vivien Leigh a Marlonom Brandonom v hlavných úlohách. Snímka bola natočená na motívy Pulitzerovou cenou ocenenej a rovnomennej divadelnej hry Tennesseeho Williamsa z roku 1947, ktorá sa po slovensky volá Električka zvaná Túžba. Filmová adaptácia získala z 12 nominácií štyroch Oscarov a jeden Zlatý glóbus. Film v roku 1951 zarobil v amerických a kanadských kinách odhadom 4 250 000 dolárov, čím sa stal piatym najväčším hitom roka.
Téma: Vtáky
Chriašteľ vodný (Rallus aquaticus) je chriašteľ z čeľade chriašteľovitých. Obýva najmä západnú a strednú palearktídu, severnú Afriku a Áziu severne od pohoria Himaláje. Podľa Medzinárodnej únie na ochranu prírody a prírodných zdrojov chriašteľ vodný patrí medzi najmenej ohrozené druhy, trend celkovej populácie je klesajúci, v Európe je trend neznámy.
Téma: Spisovatelia
Jevhen Andrijovyč Fencyk (ukr. Євген Андрійович Фенцик; * 5. október 1844, Mala Martynka, Rakúske cisárstvo, dnes Ukrajina – † 5. december 1903, Horinčovo, Rakúsko-Uhorsko, dnes Ukrajina) bol gréckokatolícky kňaz, karpatskorusínsky činiteľ osvety, spisovateľ, básnik, prozaik, dramatik a pedagóg s proruskou orientáciou.
Téma: Spisovatelia
Ghostwriter je profesionálny spisovateľ platený za písanie, ktoré sa oficiálne pripíše inému autorovi. Ghostwriterov si často najímajú celebrity či politici na písanie autobiografií, článkov, kníh, textov piesní a pod.
Téma: Rieky
Ústie je časť rieky, prípadne potoka, kde sa vlieva do inej rieky, potoka, jazera, rybníka, mora alebo oceánu. Ústie môže vzniknúť buď prirodzenou cestou (napr. ústie Vltavy do Labe), alebo umelo (napr. ústie rieky do priehrady). Pri ústí je rieka väčšinou najširšia a má najvyšší prietok vody za jednotku času. Ústie možno ľudskými zásahmi premiestňovať vytváraním tzv. polderov na morskom brehu. Ak sa more okolo ústia premení na súš a zostane len úzky pruh vody podobný rieke, vodný tok sa predĺži a stratí v novo vytvorenej úzkej časti svoju slanosť.
Téma: Medicína
Pyroterapia (gr.) je liečebná metóda založena na poznatku, že niektoré chronické zápaly sa lepšie a rýchlejšie liečia, keď ich priebeh sprevádza horúčka; liečenie vyvolaním horúčky.
Téma: Spisovatelia
Ronald Knox (* 17. február 1888 – 24. august 1957) bol anglický kňaz, teológ a spisovateľ. V roku 1929 kodifikoval 10 pravidiel písania detektívnych príbehov tzv. dekalóg. Tento súbor je známejší ako „desatoro pátra Knoxa“.
Téma: Vrchy
Monte Viso alebo Monviso (okci. Vísol), je vrch v talianskych Alpách. Leží v regióne Piemont neďaleko hraníc s Francúzskom. S výškou 3 841 m n. m. je najvyššou horou Cottických Álp.
Téma: Filmy
Avengers 2: Vek Ultrona je americký akčný sci-fi film z roku 2015, ktorý natočil režisér a scenárista Joss Whedon podľa komiksov o superhrdinskom tíme Avengers. Táto skupina hrdinov pod velením Kapitána Ameriku (Chris Evans) musí zachrániť svet pred Ultronom, umelou inteligenciou, ktorá chce vyhladiť ľudstvo. Jedná sa o pokračovanie filmu Avengers: Pomstitelia z roku 2012 a zároveň jedenásty celovečerný film filmovej série Marvel Cinematic Universe. Film Avengers 2: Vek Ultrona dosiahol vysokého komerčného úspechu. Celosvetovo sa stal piatym najzárobkovejším filmom všetkých čias a celkovo druhou najzárobkovejšiou filmovou adaptáciou komiksu.
Téma: Medicína
Liečebné kúpele alebo kúpele sú miesta, ktoré sú vybavené príslušnými zdravotníckymi, ubytovacími a stravovacími zariadeniami, a v ktorých sa prírodné liečivé zdroje (teda liečivé pramene, bahná, liečivé podnebie a pod.) využívajú na poskytovanie liečebno-preventívnej starostlivosti.
Téma: Spisovatelia
Theodóros Abú Kurra (iné mená pozri nižšie; * pred/asi 750, Edessa – † 820 až 825) bol arabský kresťanský mních, teológ a spisovateľ zo Sýrie, melchitský biskup v Harráne. Viedol náboženské polemiky s moslimami, židmi, monofyzitmi aj obrazoborcami. Bol prvým známym kresťanským spisovateľom v arabčine.
Téma: Spisovatelia
Georges Simenon celým menom Georges Joseph Christian Simenon (* 13. február 1903, Liège, Belgicko – † 4. september 1989, Lausanne, Švajčiarsko) bol belgicko-francúzsky spisovateľ detektívnych a psychologických románov. Bol tvorcom postavy komisára Maigreta. Napísal 425 románov a viaceré krátke príbehy, z ktorých bola väčšina aj sfilmovaná. Jeho diela boli preložené do 50 jazykov. Patrí tak k najviac publikovaným spisovateľom 20. storočia. Pre noviny začal písať ako 16 ročný. Neskôr odišiel do Paríža aby sa stal spisovateľom. Od roku 1923 do 1933 napísal viac ako 200 kníh pod 16 pseudonymami. Pod jeho vlastným menom vyšla až kniha Pietr-le-Letton (1929), kde prvýkrát predstavil postavu parížskeho komisára Maigreta.
Téma: Medicína
Magen David Adom (hebr. מגן דוד אדום), čiže Červená Dávidova hviezda (doslova Červený Dávidov štít - pozri Dávidova hviezda) je izraelská národná záchranná služba. Má na starosti prevoz chorých a ranených, záchrannú a transfúznu službu. Magen David Adom vznikol 7. júna 1930 ako dobrovoľnícka organizácia s jedinou pobočkou v Tel Avive. Čoskoro otvoril pobočky v Jeruzaleme a Hajfe a v roku 1935 rozšíril svoju pôsobnosť do celého Izraela. Organizácia poskytovala zdravotnícku pomoc aj organizácii Hagana - predchodkyni dnešnej izraelskej armády. Dnes má k dispozícii asi 1200 zamestnancov, 10 tisíc dobrovoľníkov, 95 staníc a 700 sanitiek rozmiestnených po celom Izraeli.
Téma: Vrchy
Osemtisícovka je vrch, ktorého nadmorská výška dosahuje 8 000 m n. m. a viac. Na zemi je 14 vrchov, ktoré majú hlavné vrcholy vyššie ako 8 000 m. Z toho 10 v pohorí Himaláje a 4 v pohorí Karakoram. Prvý pokus o výstup na osemtisícovku (Nanga Parbat) uskutočnili britskí horolezci v roku 1895. Tento pokus si vyžiadal troch mŕtvych. Prvý úspešný výstup na osemtisícovku dosiahli francúzski horolezci Maurice Herzog a Louis Lachenal, ktorí v roku 1950 vystúpili na Annapurnu. Ako posledná bola zdolaná osemtisícovka Šiša Pangma v roku 1964. Prvou osemtisícovkou zdolanou bez pomoci kyslíkového prístroja bol Nanga Parbat v roku 1953 (Hermann Buhl). Bola to zároveň prvá osemtisícovka dosiahnutá čiastočne sólovým výstupom. Prvý horolezec, ktorý vystúpil na všetky osemtisícovky, bol Talian Reinhold Messner, prvým Slovákom (36. človek na svete) je Peter Hámor.
Téma: Medicína
Medicínska chémia je časť chémie, ktorá sa zaoberá objavovaním, vývojom, identifikáciou a interpretáciou spôsobu účinku biologicky aktívnych zlúčenín na molekulovej úrovni. Vo všeobecnosti medicínska chémia sa zaoberá projektovaním a prípravou zlúčenín, ktoré sa dajú použiť v medicíne na prevenciu, liečenie alebo vyliečenie chorôb u ľudí alebo zvierat. Je interdisciplinárnou vedou, ktorá sa nachádza na rozhraní organickej chémie a biologických vied (farmakológia, biochémia, molekulová biológia a imunológia) na jednej strane, a chemických vied (fyzikálna chémia, teoretická chémia, molekulová spektroskopia, kryštalografia, informačné technológie), na strane druhej.
Téma: Futbal
Emil Pažický (* 14. október 1927, Považský Chlmec - 21. november 2003, Bratislava) je bývalý slovenský futbalista. Hrával za ŠK Slovan Bratislava, ŠK Žilina a ATK Praha.
Téma: Filmy
Batman sa vracia je film Tima Burtona z roku 1992. Hudbu skomponoval Danny Elfman. Po zmiešaných prijatiach filmu Batman sa vracia bol Burton nahradený ako režisér jeho pokračovania, Batman navždy (1995), ktoré bolo vyvinuté v rodinnejšom tóne.
Téma: Vrchy
Grauspitz je najvyšší vrch Lichtenštajnska, ktorý sa nachádza na hranici Lichtenštajnska a Švajčiarska v pohorí Rätikon. Je to dvojvrchol, skladajúci sa z hory Hintergrauspitz (2 574 m n. m.) a Vordergrauspitz (2 599 m n. m.).
Téma: Vtáky
Heracles je rod vyhynutých vtákov, ktorého jediným druhom je Heracles inexpectatus. Ide o obrovského papagája, ktorý žil pred 19 – 16 miliónmi rokov v ranom miocéne na Novom Zélande. V roku 2008 sa našli dve kosti z nôh, podľa ktorých sa váha jedinca odhadla na 7 kg (dvakrát toľko ako dnešný najväčší papagáj Strigops habroptila). Kosti boli mohutné a hrubostenné a predpokladá sa, že vták bol nelietavý. Obýval subtropický dažďový prales.
Téma: Vrchy
Dealul Bălăneşti je najvyšší vrch v Moldavsku, má nadmorskú výšku 430 m n. m. Nachádza sa v západnej časti Moldavska, v pohraničnom okrese Ungheni. Je to jeden z vrchov Volyňsko-podolskej vyvýšeniny. Výstup na vrchol je polhodinovou záležitosťou. Ide o prechádzku okolo starých chalúp a slnečnicových polí.
Téma: Spisovatelia
Sigrid Undsetová (neprechýlene Sigrid Undset; * 20. máj 1882, Kalundborg, Dánsko – † 10. jún 1949, Lillehammer, Nórsko) bola nórska spisovateľka. V roku 1928 jej bola udelená Nobelova cena za literatúru.
Téma: Politici
Jeorjos Papadopulos (gr. Γεώργιος Παπαδόπουλος; * 5. máj 1919, Eleochori – † 27. jún 1999) bol grécky generál a diktátor v rokoch 1967 – 1973. Bol tvrdý odporca komunizmu a pravdepodobne spolupracoval s americkou CIA. Napriek čiastočnému obmedzeniu slobody počas jeho diktatúry, grécka ekonomika v tomto období napredovala.
Téma: Vtáky
Chriašť najmenší (iné názvy: chriašteľ najmenší, chriašteľ červenkastonohý; lat. Zapornia pusilla synonymum Porzana pusilla) je vták z čeľade chriašteľovitých.Obýva rôzne oblasti, orientálnu, etiópsku, austrálsku i palearktickú, kde žije najmä v Španielsku. Podľa Medzinárodnej únie na ochranu prírody a prírodných zdrojov chriašť najmenší patrí medzi najmenej ohrozené druhy, trend celkovej populácie nie je známy, pretože nie sú známe vplyvy deštrukcie jeho biotopov na veľkosť populácie.
Téma: Spisovatelia
RNDr. Václav Cílek, CSc. (* 11. máj 1955, Brno-Židenice) je český geológ, klimatológ, spisovateľ, esejista, filozof, prekladateľ taoistických a zenových textov a popularizátor vedy.
Téma: Filmy
Bathory je slovensko-česko-maďarsko-britský koprodukčný film režiséra Juraja Jakubiska. Nakrúcanie filmu sa začalo v decembri 2005 a film bol uvedený v júli 2008. Je to prvý film Juraja Jakubiska v angličtine. Film je založený na príbehu Alžbety Bátoriovej, uhorskej šľachtičnej 16. a 17. storočia, odohrávajúci sa na území Horného Uhorska, dnešnom Slovensku. Alžbeta Bátoriová bola známa tým, že zavraždila mnoho mladých dievčat. Réžia: Juraj Jakubisko Scenár: Juraj Jakubisko Hrajú: Anna Frielová, Vincent Regan, Hans Matheson, Karel Roden, Franco Nero, Deana Jakubisková-Horváthová, Bolek Polívka, Jiří Mádl, Lucie Vondráčková Rozpočet: cca 400 mil. slovenských korún
Téma: Medicína
Echokardiografia je vyšetrenie srdca pomocou ultrazvuku. Vykonáva sa pomocou prístroja, ktorého súčasťou je ultrazvuková sonda. Táto obsahuje menič, ktorý generuje ultrazvukové pulzy a prijíma ich odrazy od tkaniva; z nich sa potom vytvára obraz prierezu tkanivom, v tomto prípade srdcom na monitore prístroja v reálnom čase. Dá sa zobraziť aj rýchlosť pohybu štruktúr, prípadne záznam pohybu štruktúr v čase, z nameraných hodnôt sa dajú vypočítať rôzne parametre funkcie srdca. Vysielanie ultrazvukového signálu a príjem jeho odrazov od tkanív je všeobecný princíp vyšetrení ultrazvukom, preto jeden prístroj (ultrasonograf) môže slúžiť na viacero druhov vyšetrení, z ktorých jedným je echokardiografia. Pre echokardiografiu je potrebná úzka (sektorová) sonda, pomocou ktorej je možné zobraziť hlbšie štruktúry pomedzi rebrá (kosť a vzduch vyšetrenie ultrazvukom znemožňujú). Zvláštnosťou a výhodou echokardiografie je možnosť zobrazenia srdca v pohybe, vrátane zobrazenia prúdenia krvi a merania jeho rýchlosti. Na druhej strane trpí na mnohé fyzikálne obmedzenia, ktoré znemožňujú jednoduché technické zvyšovanie rozlišovacej schopnosti na želateľnú úroveň a spôsobujú, že u mnohých pacientov nie je možné optimálne zobraziť všetky časti a štruktúry srdca, alebo vznikajú falošné obrazy nejestvujúcich štruktúr (artefakty). Kvalita vyšetrenia závisí nielen od kvality a vybavenia prístroja, ale aj od zručnosti a vedomostí vyšetrujúceho, ktorý dokáže nájsť a vyhodnotiť čo najviac štruktúr srdca a odlišiť ich od artefaktov. V echokardiografii sa používa ultrazvuk o frekvencii 1 – 5 MHz. Vyššie frekvencie umožňujú detailnejšie zobrazenie, ale prienik do hĺbky je nedostatočný, vhodným kompromisom je 3,5 MHz. Výhodou základného echokardiografického vyšetrenia cez stenu hrudníka (transtorakálna echokardiografia, TTE) je, že je neinvazívne, teda pacienta nijako nezaťažuje ani nebolí, a je prakticky neobmedzene opakovateľné v prípade potreby.
Téma: Medicína
Larva migrans je odborné označenie pre larvy hlístic, které migrujú po tele hostiteľa. Larvy môžu migrovat rôznymi tkanivami a orgánmi v závislosti na druhu parazita, mieste vstupu do organizmu hostiteľa a cieľovom mieste parazita. Podľa miesta migrácie sa rozlišuje: larva migrans visceralis (larvy, migrujúce vo vnútorných orgánoch, hlavne v pečeni, pľúcach, obličkách, mozgu) larva migrans ocularis (larvy, migrujúce v oku) larva migrans cutanea (larvy, migrujíce v koži) Pri infekci človeka hlísticami sa hovorí o tzv. syndróme larva migrans. Týmto výrazom sa označuje komplex príznakov, vyvolaných migrujúcimi larvami hlístic.
Téma: Medicína
Rádioterapia alebo ožarovanie je liečenie ochorení ľudského organizmu pomocou ionizačného žiarenia. Používa sa hlavne pri liečbe onkologických ochorení. Základným princípom rádioterapie je ožarovanie karcinómu pomocou rádioaktívneho žiarenia , ktoré pôsobí cielenie najmä v oblasti kde je karcinóm a čo najmenej v okolitých zdravých tkanivách. Rozlišujeme dva základné typy rádioterapie: ožarovanie externým lúčom - lúč žiarenie pôsobí zo zdroja žiarenia umiestneného mimo tela pacienta brachyterapiu - zdroj žiarenia je lokálne umiestnený v tkanivách pacienta v oblasti karcinómu Každý z týchto typov je vhodný pre iné typy karcinómov. Prvými zariadeniami v teleterapii boli v dobe medzi svetovými vojnami terapeutické roentgenové ožarovače, ku ktorým sa privádzalo vysoké urýchľovacie napätie až do 400 kV. Podľa použitého napätia sa označovali tieto ožarovacie systémy ako ortovoltážne (10-100 kV) alebo kilovoltážne terapie (100-400kV). V 50. rokoch boli zostrojené prvé ožarovače pre hĺbkové ožarovanie. Veľké množstvo rádioaktívnej látky (kobalt-60, cézium-137) bolo uzavreté v hlavici tienenej ochudobneným uránom a pre ožarovanie sa automaticky vysúvalo do ožarovacieho tubusu. Kobaltové ožarovače sa ešte v niektorých krajinách používajú (lacné a účinné), céziové ožarovače už vôbec. Rádioaktívny kobalt sa využíva aj v Leksellovom gama-noži. V dnešnej dobe je kľúčovým zariadením pre teleterapiu lineárny urýchľovač. Na ožarovanie sa využívajú elektróny, ktoré sa získavajú z tzv. "elektrónového dela" (electron gun, angl.) a v urýchľovacej štruktúre sa urýchľujú požadovanú energiu od 4 do 20 MeV. Sú vhodné na povrchovo uložené nádory, napr. nádory kože , resp. lymfatické uzliny uložené tesne pod povrchom. Zabrzdením elektrónov na wolfrámovom terčíku vzniká brzdné žiarenie X s energiami 6,10,18 MeV, ktoré sú vhodné na ožarovanie hlbšie uložených nádorov v oblasti hlavy, krku, hrudníka, brucha panvy a končatín, nakoľko majú väčší hĺbkový dosah žiarenia.
Téma: Filmy
Baraka (1992) je 70mm, výhradne vizuálny film, režírovaný Ronom Frickem, kameramanom filmu Koyaanisqatsi, prvého z trilógie Qatsi filmov od Godfreya Reggia. Často porovnávaný s Koyaanisqatsi, Barakin subjekt má niektoré podobnosti — zahŕňa zábery rôznych krajín, chrámov, ruín, náboženských ceremónií a miest plných ruchu filmovaných použitím techniky time-lapse kvôli vystihnutiu pulzujúceho života davov na rušných miestach (napr. križovatky). Film tiež obsahuje viacero dlhých tracking shotov naprieč rôznymi prostrediami, napr. koncentračný tábor Auschwitz a Tuol Sleng (v Kambodži) + zábery na fotografie, pyramídu lebiek postavenú v miestnosti. Nachádza podobné medzi prírodou a technologickými fenoménmi tak, ako Koyaanisqatsi. Baraka hľadá univerzálne kultúrne súvislosti: napríklad po zábere na komplikované tetovanie člena jakuzy nasleduje záber na maľbu Aborigénca. Film bol nakrúcaný v 24 krajinách: Argentína, Austrália, Brazília, Kambodža, Čína, Ekvádor, Egypt, Francúzsko, Hongkong, India, Indonézia, Irán, Izrael, Japonsko, Keňa, Kuvajt, Nepál, Poľsko, Saudská Arábia, Spojené štáty americké, Taliansko, Tanzánia, Thajsko a Turecko. Neobsahuje žiadne dialógy. Bol to prvý film po dvadsiatich rokoch nafilmovaný na 70 mm Todd-AO formát.
Téma: Politici
Nikolaj Ivanovič Bucharin (rus. Никола́й Ива́нович Буха́рин; * 9. október, podľa juliánskeho kalendára 27. september 1888 – † 15. marec 1938) bol boľševický revolucionár, sovietsky politik, marxistický filozof a ekonóm, plodný autor revolučných teórií.
Téma: Futbal
Adam Morong (* 16. jún 1993, Galanta) je profesionálny slovenský futbalista hrajúci za slovenský klub MFK Ružomberok. Väčšinou hráva na pozícii záložníka, niekedy ako hrotový útočník. Morong je odchovancom Trenčína, v prvom tíme sa ale nepresadil. Hosťoval v Liptovskom Mikuláši, a v Seredi. V roku 2015 odišiel do Nitry, odkiaľ po polroku prestúpil do Senice. V rokoch 2016-2022 bol hráčom Serede, v ktorej patril k ústredným postavám pri historickom postupe do Fortuna ligy a dvoch postupoch do nadstavbovej časti o titul. Keďže však Seredi nebola udelená licencia pre sezónu 2022/23 kvôli nevyhovujúcim podmienkam, prestúpil v lete 2022 do Ružomberka.
Téma: Rieky
Medzinárodná stupnica obťažnosti riek je stupnica, ktorá delí rieky na stojaté (stupne ZWA až ZWC) a tečúce (WWI-WW6). Skratka WW pochádza z anglického Wild Water (divoká voda) alebo nemeckého výrazu Wildwasser (divoká voda). Aktuálna stupnica rozoznáva nasledujúce stupne obťažnosti:
Téma: Medicína
Alzheimerova choroba je neurodegeneratívna porucha mozgu, pri ktorej dochádza k postupnej demencii. Ako prvý ju opísal Alois Alzheimer. V súčasnosti nie je známa príčina jej vzniku, ale vďaka neuropatologickým nálezom sa vie aspoň to, ako prebieha. Hlavná zmena je ukladanie beta-amyloidu v mozgu a ďalšie zmeny, ktoré postupne spôsobujú rozpadnutie nervových vlákien a buniek. Alzheimerovou chorobou sa taktiež mení látková činnosť mozgu.
Téma: Spisovatelia
Václav Čtvrtek (* 4. apríl 1911, Praha – † 6. november 1976, Praha) bol český spisovateľ pre deti a mládež. Pôvodne sa volal Václav Cafourek. V roku 1959 prijal pseudonym Čtvrtek za svoje občianske meno. Niektoré svoje diela napísal pod pseudonymami, napríklad Huge Prattler, Poledne, Neděle alebo Málek. Bol autorom populárnych rozprávkových príbehov, poviedok, románov a hier o súčasných deťoch. Najväčšie ohlasy získali jeho rozprávkové knihy a príbehy napr. Rozprávky z machu a papradia (Kremienok a Chocholúšik), O lúpežníkovi Rumcajsovi (Dobrodružstvá lúpežníka Rumpľa), Makulienka a motýľ Emanuel (O dievčatku Makovičke), O víle Amálke (Rozprávanie o víle Amálke), My traja a pes z Pětipes a ďalšie. Mnohé boli adaptované pre televíziu (detské filmy a večerníčky).
Téma: Medicína
Eponymum je anatomický termín nazvaný podľa skutočnej alebo neexistujúcej osoby. Táto osoba ho buď objavila a popísala, alebo bol označovaný na jej počesť. V súčasnosti anatomická nomenklatúra takéto označovanie nepovoľuje; napriek tomu sa naďalej v menšej miere používa (najmä v klinickej medicíne), z prevažne z nostalgických, historických či zvykových dôvodov. Medzi často používané (a poslovenčené) eponymá patrí napríklad (eponymum/anatomický názov/slovenská zaužívané verzia - bežne aj v odbornej literatúre): tuba Eustachi/tuba auditiva (Eustachova trubica), cavum Douglasi/excavatio rectouterina (Douglasov priestor), glandula Bartholini/glandula vestibularis major (Bartholiniho žľaza), ostium Bauhini/Ostium ileocaecale (Bauhínska chlopňa) a mnohé ďalšie.
Téma: Futbal
Abdel Abdul Aziz, niekde uvádzaný aj ako Abdel Abdulaziz (* 19. jún 1980, Šarjah, Spojené arabské emiráty), je profesionálny futbalista, reprezentujúci Spojené arabské emiráty. Pôsobí na pozícii ľavého obrancu. V súčasnosti je hráčom klubu Al-Ahli, ktorého je odchovancom. Abdul Aziz je stabilný reprezentant svojej vlasti. V roku 2007 reprezentoval Spojené arabské emiráty na Gulf Cupe, ktorý so svojím tímom vyhral. Abdel takisto pomáha svojmu tímu v kvalifikácii MS vo futbale 2010.
Téma: Vrchy
Bazardüzü dağı alebo Bazardüzü (rus. Базардюзю) je vrch v pohorí Veľký Kaukaz nachádzajúci sa na štátnej hranici Ruska a Azerbajdžanu. S nadmorskou výškou 4 485 m n. m. je najvyšším vrchom Azerbajdžanu. Neďaleko vrcholu sa nachádza najjužnejší bod Ruskej federácie.
Téma: Filmy
Blade Runner 2049 je americký neo-noir sci-fi film, ktorý režíroval Denis Villeneuve. Film je pokračovaním kultového filmu Blade Runner z roku 1982. Hlavné postavy stvárnili Ryan Gosling a Harrison Ford. Dej sa odohráva tridsať rokov po udalostiach prvého filmu, kde blade runner K (Ryan Gosling) odhalí tajomstvo, ktoré môže podnietiť vojnu medzi ľudmi a replikantami. Blade Runner 2049 mal premiéru 3. októbra 2017 v Los Angeles, 5. októbra 2017 na Slovensku a 6. októbra 2017 vo zvyšku Spojených štátov. Kritici veľmi pozitívne hodnotili herecké výkony, réžiu, kameru, hudbu, výpravu, vizuálne efekty.
Téma: Vrchy
Glatthorn (predtým Damülser Horn, 2 133 m n. m.) je najvyššia hora Bregenzerwaldgebirge. Nachádza sa na území okresu Bludenz v rakúskej spolkovej krajine Vorarlbersko asi 10 km severovýchodne od Thüringenu. Na vrchol je možné vystúpiť od chaty Franz-Josef-Hütte.
Téma: Politici
Rudolf Slánský (* 31. júl 1901, Nezvěstice – † 3. december 1952, Praha) bol československý komunistický politik, dlhoročný člen Ústredného výboru Komunistickej strany Československa (ÚV KSČ) a generálny tajomník ÚV KSČ v rokoch 1945 – 1951. Vo vykonštruovanom súdnom procese (proces so Slánským) ho v roku 1952 odsúdili a popravili.
Téma: Vrchy
Zugspitze je najvyšší vrch Nemecka nachádzajúci sa v Bavorsku na hraniciach s Rakúskom. Je vysoký 2 962 metrov. Leží v Bavorských Alpách v časti Wettersteingebirge.
Téma: Spisovatelia
Metod Olympský alebo Metod z Olympu (* asi 260 – † asi 311) bol kresťanský biskup a po grécky píšuci cirkevný otec. Pôsobil ako biskup v lýkijskom Olympe a neskôr podľa sv. Hieronyma v Týre (čo je však málo pravdepodobné, pretože Eusebius tu v daných časoch hovorí o iných biskupoch). Zomrel pravdepodobne mučeníckou smrťou počas prenasledovania kresťanov cisárom Maximinom Daiom v roku 311. Prvé správy o Metodovi podáva sv. Hieronym vo svojom diele De viris illustribus. Staroveký kresťanský kronikár Eusebios z Kaisareie Metoda nespomína, pravdepodobne pre Metodovu silnú kritiku niektorých Órigenových náuk, najmä Órigenovej teórii totožnosti pozemského a vzkrieseného tela. Na druhú stranu, Metod bol podobne ako Órigenes silno ovplyvnený platonizmom a používal silne alegorickú exegézu. Katolícka cirkev si ho pripomína 18. septembra, pravoslávne cirkvi 3. júla podľa gregoriánskeho kalendára a 20. júna podľa juliánskeho kalendára.
Téma: Politici
Bohumír (latinsky i maďarsky Bogomer; * okolo roku 1200 – † pred rokom 1254) bol slovenský veľmož, bojovník a veliteľ, trenčiansky a neskôr i nitriansky župan. Bol stúpencom a podporovateľom uhorského kráľa Bela IV., pričom po jeho boku bojoval na viacerých vojenských ťaženiach. Za svoju odvahu a zásluhy získal mnohé majetky, najmä v Trenčianskej stolici.
Téma: Vrchy
Ajälu Tärara (iný prepis: Ajelu Terara) alebo Ajälu (iný prepis: Ajelu) je neaktívny stratovulkán, pokrytý vegetáciou, nachádzajúci sa v Etiópii v južnom Afare, severne od sopky Adwa. Stavba sopky je tvorená prevažne ryolitovými lávami. Ich viskozita je príčinou výsledného tvaru sopky. Jediný dôkaz aktivity v nedávnej dobe sú hydrotermálne pramene, lokalizované na západných svahoch sopky.
Téma: Spisovatelia
Svätý Nikodém Hagiorita (iné podoby mena pozri nižšie; *1748/1749, ostrov Naxos – †14. júl 1809, Athos, Skurteon) bol grécky pravoslávny teológ, mystik, kánonista a mních, autor viac ako 100 diel. Najväčší grécky náboženský spisovateľ 18. storočia, duchovný učiteľ gréckeho národa a predstaviteľ athoského „kollyvadského hnutia“. Jedna z najvýznamnejších osobností nedávnej pravoslávnej histórie. Vydavateľ významnej antológie Filokalia a kánonickoprávnej zbierky Pidalion. Znovu oživil východnú tradíciu hésychazmu. V roku 1955 bol Pravoslávnou cirkvou prehlásený za svätého. Jeho sviatok si pripomínajú 14. júla/1. júla a 21. júna na Athose.
Téma: Spisovatelia
Leonid Nikolajevič Andrejev, rus. Леонид Николаевич Андреев (* 21. august 1871, Oriol, Rusko – † 12. september 1919, Kuokkala, Fínsko, od r.1948 Repino, Rusko) je jedným z najvýraznejších zjavov ruskej literatúry začiatku 20. storočia. Na Moskovskej univerzite vyštudoval právo, no ako advokátsky koncipient pôsobil len krátkodobo. Jeho prvá kniha poviedok vyšla v roku 1901. V roku 1907 sa usadil vo fínskej dedinke Vammelsuu, 60km od Petrohradu. Tu podľa vlastného projektu postavil štrnásťmetrovú vežu, v ktorej sa konali literárne večierky. Jeho tvorba bola blízka expresionizmu. Zaujímala ho psychika človeka, čo zobrazil v poviedkach a drámach.
Téma: Spisovatelia
Paxamos (starogr. Πάξαμος, lat. Paxamus) bol grécky spisovateľ, pravdepodobne z 2. stor. pred Kr. Jeho diela sú dnes stratené; ich zoznam uvádza byzantský encyklopedický slovník Suda (Σοῦδα) z 10. storočia. Paxamove spisy o roľníctve poznal aj rímsky autor píšuci o poľnohospodárstve Columella (1. stor. po Kr.). Do dnešných čias sa fragmentárne dochovali v rozsiahlom diele Geóponika (Γεωπονικά), venovanom byzantskému cisárovi Konštantínovi VII. Porfyrogenetovi (905-959). Νiekoľko výňatkov z Paxamových prác sa nachádza i v zlomkoch z gréckeho autora Vindonia Anatolia (4. stor po Kr.) pojednávajúcich o dobytku, zachovaných v diele o liečení koní Hippiatrika (Ἱππιατρικά). Paxama ako autora knihy o kuchárskom umení chváli gramatik a sofista Iulios Polydeukés (2. stor. po Kr.). Spisovateľ Athénaios (koniec 2. stor. po Kr.) vo svojich Hodujúcich mudrcoch (Δειπνοσοφισταί) uvádza, že Paxamos používal pre kuchynské výrobky z posekaného mäsa latinský názov isicia (ἰσίκια). Sv. Hieronym okolo roku 370 po Kr. napísal, že práce Paxama sú porovnateľné z Apiciom a vždy po ruke tým, ktorí sa zaujímajú o jedlo. Paxamovo meno je zrejme obsiahnuté aj v názve dvakrát pečeného chleba, ktorý Gréci volali paximadion (παξιμάδιον).
Téma: Spisovatelia
Maciej Słomczyński (* 10. apríl 1920, Varšava, Poľsko – † 27. marec 1998, Krakov) bol poľský prozaik, dramatik, prekladateľ a scenárista. Pod pseudonymami Joe Alex a Kazimierz Kwaśniewski písal populárne detektívne romány.
Téma: Politici
Predseda Európskej rady (angl. President of the European Council) je osoba zodpovedná za predsedanie Európskej rade a vedenie jej summitov. Predseda Európskej rady taktiež zastupuje Európsku úniu na svetovej scéne. Od 1. decembra 2024 je predsedom Európskej rady bývalý portugalský premiér António Costa.
Téma: Vtáky
Ľabtuška červenohrdlá alebo ľaptuška červenokrká (lat. Anthus cervinus) je druh spevavca z čeľade trasochvostovité. Hniezdi v Palearktíde. Cez Slovensko migruje, zastavuje sa na mokradiach, bola zistená v 5,60 % mapovacích kvadrátov. Podľa Medzinárodnej únie na ochranu prírody a prírodných zdrojov ľabtuška červenohrdlá patrí medzi najmenej ohrozené druhy, celková populácia je stabilná, nie je dostatok informácií o poklesoch a hrozbách.
Téma: Rieky
Riečny kilometer udáva kilometrickú vzdialenosť určitého miesta na vodnom toku od ústia tejto rieky alebo potoka do iného toku alebo vodnej plochy. Nultý riečny kilometer je situovaný k ústiu rieky a smerom proti prúdu sa kilometre pripočítavajú. Toto obrátené poradie je dané tým, že je väčšinou veľmi ťažké presne určiť začiatok vodného toku, pretože prameň je často zle dohľadateľný, či je časté, že sa prameň s časom pohybuje. Oproti tomu sútok alebo ústie toku sú dobre definovateľné a vo väčšine prípadov pevne dané (výnimku tvoria riečne delty, ktoré vytvárajú rozsiahle plošiny a posúvajú ústie toku).